Diari Oficial de la Generalitat Valenciana


Sumari del DOGV 3999, del 15-05-2001 (2001/4518)

RESOLUCIÓ de 4 de maig de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 19 de desembre de 2000, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres d'atenció a persones amb discapacitat (DOGV núm. 3.905 de 27 de desembre).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3999

Data del DOGV
:   15-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/4518


Data del document
:   04-05-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda als discapacitats
    * servei social
    * equipament social
    * discapacitat
    * ajuda pública

RESOLUCIÓ de 4 de maig de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 19 de desembre de 2000, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres d'atenció a persones amb discapacitat (DOGV núm. 3.905 de 27 de desembre). [2001/4518]
  
L'Ordre de 19 de desembre de la Conselleria de Benestar Social, per la qual es regulen i es convoquen ajudes per a equipaments, reforma i construcció per a centres d'atenció a persones amb discapacitat per a l'exercici 2001, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i queda condicionat el finançament d'aquestes ajudes a l'aprovació dels crèdits corresponents.
  
Aprovada i publicada la Llei 12/2000, de 28 de desembre de Pressupostos de la Generalitat Valenciana per a l'exercici 2001 (DOGV núm. 3.907, de data 29 de desembre de 2000), en aplicació del que estableix la disposició addicional primera de l'esmentada Ordre, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, escau donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 19 de desembre citada anteriorment.
  
En virtut d'això, i fent ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat dels crèdits pressupostaris i de la línia de subvenció destinada a finançar les ajudes regulades en l'Ordre de 19 de desembre del 2000, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres d'atenció a persones amb discapacitat (DOGV núm. 3.905 de 27 de desembre), que es relacionen a continuació i a càrrec del programa pressupostari 60.99.978.55 Integració Social Discapacitat:
  
- Denominació: Ajudes per a projectes d'inversió
  
- Línia de subvenció : T3106-000-01
  
- Consignació pressupostària: 735.630.197 PTA (2.322.825,32 euros)
  
- Procedència i quantia dels fons: Propis: 271.236.864 PTA (2.322.825,32 euros)
  
Segon
  
D'acord amb la normativa vigent per a l'exercici 2001, el règim general de lliuraments per a les transferències corrents i de capital serà l'establit en l'article 47 bis del text refós de la Llei de la Hisenda Pública de la Generalitat Valenciana (DOGV núm 1.588, de 17 de juliol de 1991).
  
Tercer
  
Els crèdits publicats tenen el caràcter de màxims, i no podran concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es van veure modificats aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 4 de maig de 2001
  
El conseller de Benestar Social